शिमला- बिलासपुरमें खुलेगा देश का पहला हाइड्रो इंजीनियरिंग कॉलेज
बिलासपुर जिला में देश का पहला हाइड्रो इंजीनियरिंग कॉलेज खोला जाएगा। नेशलन हाइड्रो पावर कारपोरेशन (एनएचपीसी), राष्ट्रीय जल विद्युत निगम (एनटीपीसी), और सतलुज जल विद्युत निगम के संयुक्त रूप से इस कॉलेज की स्थापना की जाएगी। कांग्रेस अध्यक्ष सुखविंद्र सिंह सुक्खू ने इस कॉलेज को स्थापित करने के लिए परिवहन एवं तकनीकी शिक्षा मंत्री जीएस बाली का भी धन्यवाद किया है। उन्होंने कहा कि बाली के अथक प्रयासों से यह संभव हो सका है। उन्होंने कहा कि हिमाचल प्रदेश देश का ऐसा पहला राज्य बना है जहां पर हाइड्रो इंजीनियरिंग कालेज स्थापित हुआ है। प्रदेश में जल विद्युत परियोजनाओं में रोजगार के ढेर सारे अवसर है, परन्तु जरूरी प्रशिक्षण प्राप्त हो पाने के कारण हिमाचल के युवाओं को इन योजनाओं में रोजगार के उचित अवसर प्राप्त नही हो पाते हैं।
hin_Deva hin_Deva